Akademia hou eerste aanlyn inligtingsessie • Akademia
Wil jy in 2021 studeer? Akademia, die Afrikaanse hoëronderwysinstelling, hou op Saterdag 30 Mei vanaf 10:00-11:00 'n aanlyn inligtingsessie wat regstreeks uitgesaai word.
Akademia se inligtingsessie word vanjaar vir die eerste keer aanlyn aangebied. Gewoonlik word hierdie sessies by die instelling se studiesentrums gehou. "Vanweë die inperking, en omdat daar soveel navrae is, het ons besluit om hierdie sessie na voornemende studente se huise toe te neem," vertel Lizán Maree, Bestuurder: Studentewerwing by Akademia.
Daar is slegs 500 virtuele sitplekke vir hierdie inligtingsessie beskikbaar. Voornemende studente kan vooraf op Akademia se webblad registreer om hulle plek te verseker. Aansoeke vir studies in 2021 is reeds oop. Vir meer inligting oor die inligtingsessie of Akademia se programaanbod, e-pos navrae@akademia.ac.za of stuur 'n WhatsApp na 0861 222 888.